[{"text_idx": "#000002", "text": "Ennelo\u0303unal saabub Ennike Lo\u0303una-Eesti ringreisilt ja vo\u0303tab meil peale. Kokku on lepitud suur pakkimine ja segaduse korraldamine tema Mustama\u0308e korteris. Pakime seljakotid autost korterisse, Pille korterist autosse ja siis ha\u0308datarvilikke sisseoste tegema. Vaja on jopet, o\u0303lut ja o\u0303htuso\u0308o\u0308ki. Et la\u0308hedalasuvas Prismas osatakse ha\u0308id kanu kasvatada, siis vo\u0303tame u\u0308he kaasa. Tagasi diivanil olles saabub Alar ja hakkab kohe kiirustama. Temal olevat veel o\u0303htu otsa Mustama\u0308e suusatornist kolleegidega laskumist vaja harjutada. Seekordne stsenaarium na\u0308eb ette vabade kotikilode ta\u0308itmist Eestist kaasavo\u0303etava toiduga ja traditsiooniline kaalumine ning pakkimine ongi see po\u0303hjus, miks Ennikese korter muutub viie minutiga la\u0308bimatuks."}, {"text_idx": "#000003", "text": "Kuuendal minutil saabuvad Vindid asuvad rasvaseid sublimeeritud liha purke kolinal po\u0303randale valades nagu tsirkusekarud veerevatel lihatu\u0308nnidel mo\u0308o\u0308da korterit ringi so\u0303itma. Pille asjad, mis seni on olnud korralikult vaalus ja oma olemuse kaupa sorteeritud, segunevad toiduainetega. Noomime teda korralikum olema, sest teised ei pea mitte tema kasside otsas sokkis ka\u0308ima. Pille pu\u0308u\u0308dliku inimesena kohmetub pisut ja hakkab usinalt asju kokku tagasi to\u0303stma ja teise tuppa vedama. Instrueerime teda seesuguse ko\u0303nepruugi ja naljadega kohanema, siis saab ja\u0308rgmised kolm na\u0308dalat tema elus kergem olema, mispeale a\u0308raviidud riided makaronide ja piimapulbri pakkide vahele tagasi tuuakse."}, {"text_idx": "#000006", "text": "O\u0303htupoolikul astuvad Einar ja Katrin la\u0308bi, et meile akupank kaasa anda. Pulk ukse vahelt u\u0308le antud ku\u0308sib Ennike, et kas nad head teed soovivad. Kallid ku\u0308lalised vo\u0303tavadki diivanil istet ja ja\u0308a\u0308vad ootama. Tee joodud kordab Ennike pakkumist nu\u0308u\u0308d juba resoluutsemal ha\u0308a\u0308letoonil ning ku\u0308lalised lahkuvad suutmata pu\u0308stolit ja pussnuga salaja ei minu ega kellegi teise ka\u0308sipagasisse sokutada. Kesko\u0308o\u0308ks on kogu segadus niikaugel, et chekinn Finnairi kodulehel o\u0303nnestub ilma ku\u0308kke ja kukerpalle tegemata. Pardakaardid la\u0308hevad veel tru\u0308kisoojana mapi vahele ja riskide hajutamiseks ka meilidele. Ja siis pea padjale, va\u0308hemalt minule ja\u0308a\u0308b ko\u0303ikide olekust niisugune mulje"}]